stanford-oval/wikipedia huggingface dataset:
Amanda (palkinto)
Historia

Amandaa alettiin jakaa vuonna 1985 Norjan kansainvälisillä elokuvajuhlilla. Vuonna 1993 poikkeuksellisesti jaettiin "Nordic Amanda", johon sai osallistua kaikkialta Pohjoismaista. Vuodesta 2005 alkaen TV-draama ei ole ollut edustettuna kategorioissa, televisio-ohjelmat palkittiin tästä edespäin Gullruten-palkinnolla.
Vuosina 1985–2005 palkintogaalan televisioi NRK, vuosina 2006–2018 TV2, vuonna 2019 Verdens Gang ja vuodesta 2020 jälleen NRK.
Kategoriat

Yleisön suosikki
Paras norjalainen elokuva
Paras lastenelokuva
Paras ohjaus
Paras miespääosa
Paras naispääosa
Paras miessivuosa
Paras naissivuosa
Paras käsikirjoitus
Paras kuvaus
Paras äänisuunnittelu
Paras alkuperäismusiikki
Paras leikkaus
Paras lavastus
Parhaat erikoistehosteet
Paras ehostus
Paras puvustus
Paras lyhytelokuva
Paras dokumenttielokuva
Paras ulkomainen elokuva
Gullklapper
Kunnia-Amanda
Lähde:
Aiheesta muualla

Norjan kansainväliset elokuvajuhlat (norjaksi)
Jerusalemin kristitty kortteli

Jerusalemin kristityn korttelin kartta
Jerusalemin kristitty kortteli  (hepr. ‏הרובע הנוצרי‎, HaRova haNotzri, arab. حارة النصارى‎, Ḥārat an-Naṣārā) on yksi neljästä, ja toiseksi suurin, perinteisestä korttelista Jerusalemin vanhassa kaupungissa, jossa se rajoittuu Uuteen porttiin pohjoisessa, lännessä Jaffaporttiin ja muslimikortteliin idässä. Alueella on kaikkiaan noin 40 kristityille pyhää paikkaa. Niiden joukossa on Pyhän haudan kirkko, joka on yksi kristinuskon pyhimpiä paikkoja.
Alpamayo

Alpamayo
| --- | --- |
Sijainti:  Peru
Vuoristo:  Andit
Korkeus merenpinnasta:  5 947 m
Suojelualue:  Huascaránin kansallispuisto 
Ensimmäinen nousu huipulle:  Gunter Hauser, Berhard Huhn ja Horst Wiedmann 20. kesäkuuta 1957
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Alpamayo on 5 947 metriä korkea vuori Perun Andeilla. Vuoren valloittivat saksalaiset Gunter Hauser, Berhard Huhn ja Horst Wiedmann 20. kesäkuuta 1957.[lähde? ] Lähes kuusi kilometriä korkea vuori muistuttaa pyramidia.
Aiheesta muualla

Kuvia tai muita tiedostoja aiheesta Alpamayo Wikimedia Commonsissa
Alfred Maurstad

| Alfred Maurstad |
| --- | --- |

Henkilötiedot
Koko nimi:  Alfred Jentoft Maurstad
Syntynyt: 26. heinäkuuta 1896 Vågsøy, Norja
Kuollut: 5. syyskuuta 1967 (71 vuotta) Oslo, Norja
Ammatti:  näyttelijä, ohjaaja
Näyttelijä
Merkittävät roolit:  Gjest Baardsen (Gjest Baardsen)
Palkinnot
 Pyhän Olavin ritarikunta Islannin Haukan ritarikunta 
Aiheesta muualla
IMDb
Elonet
Alfred Jentoft Maurstad (26. heinäkuuta 1896 Vågsøy – 5. syyskuuta 1967 Oslo) oli norjalainen näyttelijä ja elokuvaohjaaja. Hänet tunnetaan muun muassa nimikkoroolista klassikoksi nousseessa Gjest Baardsenissa (1939).
Yksityiselämä

Hän oli vuosina 1925–1943 naimisissa näyttelijä Tordis Maurstadin (o.s. Witzøe) kanssa. Heidän yhteinen lapsensa oli näyttelijä Toralv Maurstad. Lisäksi Alfred Maurstadin tytär myöhemmästä avioliitosta Mari Maurstad on näyttelijä.
Aiheesta muualla

Kuvia tai muita tiedostoja aiheesta Alfred Maurstad Wikimedia Commonsissa
Air (elokuva)

| Air |
| --- | --- |

Ohjaaja:  Ben Affleck
Käsikirjoittaja:  Alex Convery
Tuottaja:   David Ellison  Jesse Sisgold  Jon Weinbach  Ben Affleck  Matt Damon  Madison Ainley  Jeff Robinov  Peter Guber  Jason Michael Berman 
Kuvaaja:  Robert Richardson
Leikkaaja:  William Goldenberg
Pääosat:   Matt Damon  Ben Affleck  Jason Bateman  Marlon Wayans  Chris Messina  Chris Tucker  Viola Davis 
Valmistustiedot
Valmistusmaa:  Yhdysvallat
Tuotantoyhtiö:   Amazon Studios  Skydance Sports  Artists Equity  Mandalay Pictures 
Levittäjä:  Amazon MGM Studios Warner Bros. Pictures
Ensi-ilta:   2023-03-1818. maaliskuuta 2023 (SXSW)  2023-04-055. huhtikuuta 2023 (Yhdysvallat)  
Kesto:  112 minuuttia
Alkuperäiskieli:  englanti
Aiheesta muualla
IMDb
Elonet
Infobox OKNimi-testi OK: 
Air on vuonna 2023 ensi-iltansa saanut elämäkerrallinen urheiluelokuva, jonka on ohjannut Ben Affleck. Elokuva kertoo Niken koripallokengän Air Jordanin synnystä. Affleck esittää myös yhtä pääosista; muissa päärooleissa ovat Matt Damon, Jason Bateman, Marlon Wayans, Chris Messina, Chris Tucker ja Viola Davis.
Air sai ensi-iltansa South by Southwest -festivaaleilla 18. maaliskuuta 2023. Teatteriensi-illan se sai 5. huhtikuuta 2023.
Näyttelijät

| 0 | 1 | 2 |
| --- | --- | --- |
|  Matt Damon  | … |  Sonny Vaccaro   |
|  Ben Affleck  | … |  Phil Knight   |
|  Jason Bateman  | … |  Rob Strasser   |
|  Marlon Wayans  | … |  George Raveling   |
|  Chris Messina  | … |  David Falk   |
|  Chris Tucker  | … |  Howard White   |
|  Viola Davis  | … |  Deloris Jordan   |
|  Matthew Maher  | … |  Peter Moore   |
|  Jay Mohr  | … |  John Fisher   |
|  Julius Tennon  | … |  James R. Jordan Sr.   |
|  Damian Delano Young  | … |  Michael Jordan   |
|  Gustaf Skarsgård  | … |  Horst Dassler   |
|  Barbara Sukowa  | … |  Käthe Dassler   |
|  Joel Gretsch  | … |  John O'Neil   |
|  Michael O'Neill  | … |  Joe Dean   |
|  Al Madrigal  | … |  Tim   |
|  Dan Bucatinsky  | … |  Richard   |
|  Jessica Green  | … |  Katrina Sainz   |
Aiheesta muualla

Air Internet Movie Databasessa (englanniksi)
Alp Tegin

| Sebük Tegin |
| --- | --- |

Ghaznin kuvernööri
 vuoteen 963  
Seuraaja:  Abu Ešaq Ebrahim
Henkilötiedot
Kuollut: 963
Alp Tegin eli Alp Tekin oli samanidien alaisuudessa toiminut turkkilaistaustainen sotilasorja. Vallanperimyskiistan jälkeen hän joutui pakenemaan kohti Kabulin laaksoa ja lopulta hän valtasi itselleen valtakunnan Ghaznista paikallisilta hallitsijasuvuilta. Myöhemmin hänestä tuli jälleen samanidien alainen Ghaznin kuvernööri. Alp Tegin oli Itä-Afganistanin ensimmäinen turkkilainen hallitsija, ja jonkin aikaa hänen jälkeensä alueella nousivat valtaan Alp Teginin sotilaspäällikkö Sebük Teginin ghaznavidit.
Elämäkerta

Alp Tegin oli ilmeisesti Keski-Aasiasta peräisin ollut orja. Taustaltaan hän oli turkkilainen. Sotilasorjien käyttö oli yleistynyt islamilaisten hallitsijoiden parissa 800-luvulta lähtien ja Transoksaniaa hallinneiden samanidien sotilasluokka turkkilaistui nopeasti, kun sotilasorjia otettiin sotaisina pidettyjen pakanataustaisten turkkilaisten kansojen parista. Alp Tegin nousi samanidien armeijan arvoasteikossa, kunnes hänestä oli lopulta tullut samanidiemiiri Nuh ibn Nasrin kaudella henkivartiokaartin päällikkö.
Nuh ibn Nasrin seuraajan 'Abd al-Malikin kaudella (954–961) todellista valtaa heikon emiirin sijasta käytti Alp Tegin. Hänestä oli tullut Balkhin kuvernööri ja Khorasanin sotilaskomentaja. Emiirin kuoltua samanidien eri turkkilaisryhmittymät yrittivät nostaa valtaistuimelle omia suosikkejaan. Alp Teginin ehdokas valtaistuimelle oli edellisen emiirin poika Nasr, mutta muiden armeijan vaikuttajien onnistui nostaa valtaistuimelle heidän suosikkinsa ja entisen emiirin veljen Masur ibn Nuhin. Valtataistelussa tappiolle jäänyt Alp Teginiä uhkasi nyt kuolema kilpailijoidensa käsissä. Vuonna 962 hän johtikin itselleen uskolliset joukot kohti samanidien valtakunnan syrjäseutuihin kuulunutta Kabulin laaksoa. Alueella vaikuttivat edelleen pakanalliset niin sanotut hindušahit eli hindukuninkaat. Alp Tegin kukisti Babejanin ja Kabulin hallitsijat sekä lopulta Ghaznissa Abu ʿAli-, Abu Bakr Lavik- tai Anuk-nimisen hallitsijan. Hieman myöhemmin hän sai tunnustuksen valloituksilleen myös samanideilta, jolloin hänestä tuli samanidien alainen Ghaznin kuvernööri.
Alp Tegin kuoli vain hieman valloitustensa jälkeen syyskuussa 963. Hänen seuraajakseen tuli hänen poikansa Abu Ešaq Ebrahim. Alp Teginin seuraajat jatkoivat Ghaznin valtiaina samanidien alaisuudessa aina vuoteen 977 saakka, jolloin valtaan nousi sittemmin ghaznavidien perustajana pidetty Sebük Tegin, joka oli aikanaan toiminut Alp Teginin sotilaspäällikkönä.
Albanian sosialistinen kansantasavalta

Albanianialainen propagandajuliste vuodelta 1978: ”Marxismi-leninismin voittoisa lippu.”
Albanian sosialistinen kansantasavalta (alb. Republika Popullore Socialiste e Shqipërisë) oli Albanian valtio vuosina 1946–1992, jolloin maata johti kommunistihallitus. Valtion nimi oli Albanian kansantasavalta vuosina 1946–1976, jonka jälkeen nimi muutettiin Albanian sosialistiseksi kansantasavallaksi.
Albania vapautui vuonna 1944 Italian miehityksestä. Vuonna 1946 vallan otti Enver Hoxhan johtama kommunistihallitus ja maasta tuli stalinistinen. Albanialla oli tällöin läheiset suhteet Neuvostoliittoon ja muihin itäblokin maihin, joskin suhteet Jugoslaviaan olivat epäluuloiset. Kun Neuvostoliitto vuonna 1956 tuomitsi stalinismin, Albania riitautui Neuvostoliiton kanssa ja solmi sen sijaan läheiset suhteet Kiinan kanssa, joka pysytteli stalinismissa. Vuonna 1968 Albania erosi Neuvostoliiton johtamasta Varsovan liitosta.
Vuoteen 1978 asti Albanian talous oli menestynyt kohtuullisesti Kiinan tuella: viljelysten keinokastelu oli järjestetty, maassa oli teollisuutta ja nuorison koulutus oli tasokasta. Kun Kiina loittoni Maon kuoltua 1976 kommunistisesta aatteesta, alkoi Albania eristäytyä muusta maailmasta, mikä rasitti sen taloutta ja maa köyhtyi. Hoxhan kuoltua 1985 sosialismia ja eristäytymistä ryhdyttiin purkamaan. Laaja irrottautuminen yhteistaloudesta tapahtui kuitenkin vasta vuoden 1992 tienoilla.
Aiheesta muualla

Kuvia tai muita tiedostoja aiheesta Albanian sosialistinen kansantasavalta Wikimedia Commonsissa
John Basil Meeking

John Basil Meeking vuonna 2017.
John Basil Meeking (19. marraskuuta 1929 Ashburton – 11. kesäkuuta 2020) oli uusiseelantilainen roomalaiskatolinen piispa. Hänet vihki papiksi Christchurchin hiippakuntaan Edward Michael Joyce 19. heinäkuuta 1953, ja hänet nimitettiin hiippakunnan johtoon 30. maaliskuuta 1987. Piispaksi vihkiminen seurasi 3. kesäkuuta. Pääkonsekraattorina toimi Thomas Stafford Williams, jota avustivat Antonio Magnoni ja Brian Patrick Ashby.
Meeking erosi tehtävistään Christchurchin piispana 15. joulukuuta 1995.
Jetro Willems

Jetro Willems
Jetro Willems (s. 30. maaliskuuta 1994 Rotterdam, Alankomaat) on alankomaalainen jalkapalloilija, pelipaikaltaan puolustaja. Hän on edustanut kotimaassaan Sparta Rotterdamia ja PSV Eindhovenia, Saksassa Eintracht Frankfurtia sekä kaudella 2019–2020 lainasopimuksella Englannin Valioliigan Newcastle Unitedia. Hän on EM-kisahistorian nuorin pelaaja.
Willems pelasi Alankomaiden A-maajoukkueessa ensimmäiset ottelunsa 18-vuotiaana toukokuussa 2012 Bulgariaa ja kesäkuussa 2012 Pohjois-Irlantia vastaan. EM-kilpailuissa 2012 hän pelasi joukkueensa kaksi ensimmäistä ottelua Tanskaa ja Saksaa vastaan alusta loppuun ja tuli kolmannessa ottelussa Portugalia vastaan vaihtoon 67. minuutilla. Alankomaat hävisi kaikki kolme otteluaan eikä päässyt alkulohkosta jatkoon.
Willems on pelannut 22 maaottelua, joista kahdeksan vuonna 2012, kolme vuonna 2013, kaksi vuonna 2014, kolme vuonna 2015 ja kuusi vuonna 2016.
Jetpack Joyride

| Jetpack Joyride |
| --- | --- |

Kehittäjä:  Halfbrick Studios
Julkaisija:  Halfbrick Studios Beatshapers (PSP) Big Ant Studios (PS3/PSV)
Jakelija:  Google Play ja App Store
Pelisarja:  Jetpack Joyride
Julkaistu:  iOs  1. syyskuuta 2011 Facebook  11. toukokuuta 2012 Android  28. syyskuuta 2012 PSP NA 20. marraskuuta 2012 EU 21. marraskuuta 2012 BlackBerry PlayBook  13. joulukuuta 2012 PS3 ja PS Vita EU 21. joulukuuta 2012 NA 31. joulukuuta 2012 BlackBerry 10  6. maaliskuuta 2013 Windows Phone 8  5. kesäkuuta 2013 Windows 8  5. kesäkuuta 2013
Lajityyppi:  side-scrolling-videopeli, päättymätön juoksupeli (en) ja luotihelvetti (en)
Pelimuoto:  Yksinpeli
Ikäluokitus:  ESRB: Kaikenikäisille  PEGI 12 
Alusta:  iOS, Flash, Android, PlayStation Network, BlackBerry PlayBook, BlackBerry 10, Windows Phone 8, Windows 8
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Jetpack Joyride on Halfbrick Studios-yhtiön kehittämä peli. Pelin idea on lentää mahdollisimman pitkälle. Pelissä voi kerätä kolikoita, joilla voi ostaa mm. vaatteita, rakettireppuja ja lisävarusteita. Pelissä pääsee korkeammalle tasolle suorittamalla tehtäviä. Peli on ilmainen, mutta siihen voi ostaa oikealla rahalla pelirahaa.[lähde? ]
Alpago

| Alpago |
| --- | --- |
 Santa Crocen järvi
 Alpago
 Koordinaatit: 46°07′34.68″N, 12°21′9.00″E 
Valtio:   Italia
Alue:  Veneto
Maakunta:  Belluno
Pinta-ala:  
 – Maa:  80,34  km²
Korkeus:  690 (min 380 - max 2 471)  m
Väkiluku (2019):  6 852 
 – Väestötiheys:  85  as./km²
 
 Kunnan kotisivut 
Infobox OKVirheellinen NIMI-arvo: 
Alpago on kunta Pohjois-Italiassa Bellunon maakunnassa Veneton alueella.
Kunta perustettiin vuonna 2016 kun kolme kuntaa Farra d'Alpago, Pieve d'Alpago ja Puos d'Alpago yhdistyivät muodostaen Alpagon kunnan.
Aiheesta muualla

Kuvia tai muita tiedostoja aiheesta Alpago Wikimedia Commonsissa
Bellunon maakunta
Agordo | Alano di Piave | Alleghe | Alpago | Arsiè | Auronzo di Cadore | Belluno | Borca di Cadore | Calalzo di Cadore | Canale d’Agordo | Cencenighe Agordino | Cesiomaggiore | Chies d’Alpago | Cibiana di Cadore | Colle Santa Lucia | Comelico Superiore | Cortina d’Ampezzo | Danta di Cadore | Domegge di Cadore | Falcade | Feltre | Fonzaso | Gosaldo | La Valle Agordina | Lamon | Lentiai | Limana | Livinallongo del Col di Lana | Longarone | Lorenzago di Cadore | Lozzo di Cadore | Mel | Ospitale di Cadore | Pedavena | Perarolo di Cadore | Pieve di Cadore | Ponte nelle Alpi | Quero Vas | Rivamonte Agordino | Rocca Pietore | San Gregorio nelle Alpi | San Nicolò di Comelico | San Pietro di Cadore | San Tomaso Agordino | San Vito di Cadore | Santa Giustina | Santo Stefano di Cadore | Sappada | Sedico | Selva di Cadore | Seren del Grappa | Sospirolo | Soverzene | Sovramonte | Taibon Agordino | Tambre | Trichiana | Val di Zoldo | Vallada Agordina | Valle di Cadore | Vigo di Cadore | Vodo di Cadore | Voltago Agordino | Zoppè di Cadore
36 Crazyfists

| 36 Crazyfists |
| --- | --- |
 Yhtyeen laulaja Brock Lindow.
Tiedot
Toiminnassa:  1994–
Tyylilaji:  metalcore, post-hardcore, alternative metal
Kotipaikka:   Anchorage, Alaska, Yhdysvallat
Laulukieli:  englanti
Jäsenet:  Brock Lindow   Steve Holt   Kyle Baltus   Mick Whitney  
Levy-yhtiö:  Roadrunner Records   DRT Entertainment   Ferret Music  
Aiheesta muualla
Kotisivut
Infobox OKNimi-testi OK: 
36 Crazyfists on Alaskan Anchoragessa vuonna 1994 perustettu metalcore-yhtye. Alkuperäiseen kokoonpanoon kuuluivat: Brock Lindow, Steve Holt, JD Stuart ja Thomas Noonan.
Jäsenet > Nykyiset

Brock Lindow - Laulu (1994 -)
Steve Holt - Kitara (1996 -)
Mick Whitney - Basso (1996 - 2008, 2012- )
Kyle Baltus - Rummut (2012 -)
Jäsenet > Entiset

† JD Stuart † - Basso (1994 - 1996)
Ryan Brownell – Kitara (1994 - 1996)
Thomas Noonan - Rummut (1994–2012)
Brett "Buzzard" Makowski - Basso (2008–2012)
Julkaisut > Albumit

Bitterness The Star (2002)
A Snow Capped Romance (2004)
Rest Inside the Flames (2006)
The Tide and Its Takers (2008)
Collisions And Castaways (2010)
Time And Trauma (2015)
Lanterns (2017)
Julkaisut > Omakustanne EP;t

Boss Buckle EP (1995)
Suffer Tree EP (1997)
In the Skin (1997)
Demo '99 (1999)
The Oculus EP (2008)
Julkaisut > Videot

"Slit Wrist Theory" – Bitterness the Star (2002)
"At the End of August" – A Snow Capped Romance (2004)
"Bloodwork" – A Snow Capped Romance (2004)
"I'll Go Until My Heart Stops" – Rest Inside the Flames (2006)
"We Gave It Hell" - The Tide and Its Takers (2008)
Julkaisut > Singlet

"Slit Wrist Theory" (2002)
"At the End of August" (2004)
"Bloodwork" (2004)
"Destroy the Map" (2004)
"I'll Go Until My Heart Stops" (2006)
"Midnight Swim" (2006)
"Absent Are the Saints" (2008)
"We Gave It Hell" (2008)
"Reviver" (2010)
"Also Am I" (2014)
"Swing the Noose" (2015)
"Death Eater" (2017)
"Better to Burn" (2017)
"Wars to Walk Away From" (2017)
Aiheesta muualla

Virallinen sivusto
36 Crazyfists Myspacessa (englanniksi)
Thomas Noonan -fanisivusto
John Beckwith

John Beckwith (1927 Victoria, Brittiläinen Kolumbia – 5. joulukuuta 2022 Toronto, Ontario) oli kanadalainen säveltäjä. Hän opiskeli Torontossa vuosina 1945–1950 ja tämän jälkeen Pariisissa vuoteen 1952. Hän toimi dekaanina Toronton yliopiston musiikin tiedekunnassa 1970-luvulla ja johti sen Institute for Canadian Musicia vuosina 1985–1990.
Beckwithin tuotantoon kuuluu neljä oopperaa, toistakymmentä orkesteriteosta, kamari- sekä sooloteoksia, lauluja ja kuoromusiikkia. Lisäksi Beckwith toimitti useita kirjoja. Hän toimi musiikkikolumnistina ja -arvostelijana Toronto Star -lehdelle sekä käsikirjoittajana ja ohjelmasuunnittelijana CBC Radiolle. Beckwith sai kunniatohtorin arvot viidestä kanadalaisesta yliopistosta, ja lisäksi hän oli Kanadan ritarikunnan jäsen. Hänelle myönnettyihin palkintoihin kuuluvat Canadian Music Councilin "vuoden säveltäjän" arvonimi (1984) ja Toronto Arts Award musiikista (1994).
John Bartram

Howard Pylen piirros John Bartramista
John Bartram (23. maaliskuuta 1699 Darbyn lähistö, Pennsylvania – 22. syyskuuta 1777 Kingsessing, Pennsylvania) oli yhdysvaltalainen kasvitieteilijä ja tutkimusmatkailija. Häntä pidetään Yhdysvaltain kasvitieteellisen tutkimuksen isänä.
Bartram oli pitkälti itseoppinut. Hän oli ensimmäinen kukkivia kasveja risteyttänyt pohjoisamerikkalainen ja perusti lähelle Philadelphiaa kasvitieteellisen puutarhan (Bartram's Garden), josta tuli kansainvälisesti tunnettu. Bartram toimi kuningas Yrjö III:n palveluksessa Ison-Britannian pohjoisamerikkalaisten siirtokuntien kasvitieteilijänä. Hän keräili ja vei maasta siemeniä ja kasveja, joille oli suuri kysyntä ulkomailla. Bartram ystävystyi eurooppalaisten kasvitieteilijöiden kuten Carl von Linnén kanssa. Hän oli myös Benjamin Franklinin ystävä ja kuului American Philosophical Societyn perustajajäseniin.
Vuonna 1743 Bartram meni Ison-Britannian hovin tilauksesta tekemään tutkimusta irokeesien asuinalueille ja Ontariojärven pohjoispuolen erämaille Kanadaan. Vuosina 1765–1766 hän teki laajaa tutkimustyötä Floridassa poikansa, luonnontieteilijä William Bartramin kanssa. Bartram teki tieteellisiä tutkimusretkiä myös muun muassa Alleghenyvuorille sekä Pohjois- ja Etelä-Carolinan alueille.
Joel Obi

Joel Obi
Joel Chukwuma Obi (s. 22. toukokuuta 1991 Lagos, Nigeria) on nigerialainen jalkapalloilija, joka edustaa Italian korkeimmalla tasolla olevaa Torinoa. Obi on pelipaikaltaan keskikenttäpelaaja.
Albanian sosialistinen puolue

| Albanian sosialistinen puolue> Partia Socialiste e Shqipërisë |
| --- | --- |
  
  
  
Perustettu:  13. kesäkuuta 1991
Johto:   Edi Rama (pj.) 
Ideologia:  sosiaalidemokratia
Poliittinen kirjo:  keskusta-vasemmisto
Äänenkannattaja:  Zëri i Popullit
Albanian parlamentti:  74 / 140
Kansainväliset jäsenyydet:  – Sosialistinen internationaali – Euroopan sosialidemokraattinen puolue (kumppani)
Kotisivu:  www.ps.al
Infobox OKNimi-testi OK: 
Albanian sosialistinen puolue (alb. Partia Socialiste e Shqipërisë) on keskusta-vasemmistolainen sosiaalidemokraattinen puolue Albaniassa.
Sosialistinen puolue syntyi vuonna 1991 Albanian työn puolueen seuraajaksi. Fatos Nano johti sitä vuoteen 2005. Nykyisin puoluetta johtaa Tiranan entinen pormestari, taiteilija Edi Rama. Puolue on Sosialistisen internationaalin jäsen ja julkaisee Zëri i Popullit -lehteä.
Kesäkuun 2013 parlamenttivaaleissa sosialistit saivat murskavoiton, ja Edi Rama aloitti pääministerinä syyskuussa.
Albaniassa oli vuoden 2019 alkupuolella kuukausia jatkuneita mielenosoituksia, joissa vaadittiin vuodesta 2013 lähtien vallassa olleen sosialistipääministeri Edi Raman eroa ja ennenaikaisia vaaleja. Pääoppositiopuolue keskustaoikeistolainen demokraattinen puolue syytti Ramaa ja tämän hallitusta yhteyksistä järjestäytyneesen rikollisuuteen ja korruptioon. Oppositio myös kyseenalaisti vuoden 2017 parlamenttivaalien tuloksen ja syytti sosialisteja vaalivilpistä. Kansainvälisten vaalitarkkailijoiden mukaan vaalit kuitenkin sujuivat enimmäkseen hyvin. Albania oli jättänyt EU-jäsenhakemuksen vuonna 2009 ja hakijamaastatuksen se sai vuonna 2014. EU on kuitenkin halunnut Albanialta lisänäyttöjä ennen varsinaisten jäsenneuvottelujen aloittamista; haasteina on pidetty erityisesti hallinnon ja oikeusvaltiorakenteiden kehittämistä, korruptiota sekä ihmis- ja huumekauppaa.
Aiheesta muualla

Kuvia tai muita tiedostoja aiheesta Albanian sosialistinen puolue Wikimedia Commonsissa
Virallinen sivusto (Arkistoitu – Internet Archive) (albaniaksi)
Jean-Michel Aulas

Jean-Michel Aulas haastateltavana.
Jean-Michel Aulas (s. 22. maaliskuuta 1949 L'Arbresle, Ranska) on ranskalainen liikemies, joka tunnetaan parhaiten jalkapalloseura Olympique Lyonnais'n puheenjohtajana.
Aulas on toiminut Lyonin puheenjohtajana vuodesta 1987 lähtien. Hän toimi myös G14:n puheenjohtajana ennen sen lakkauttamista.
Aiheesta muualla

Aulas Olympique Lyonnais'n sivustolla[vanhentunut linkki] (ranskaksi)
Jean-Michel Bazire

Jean-Michel Bazire vuonna 2005.
Jean-Michel Bazire (s. 16. huhtikuuta 1971 Le Mans) on ranskalainen raviohjastaja. Hän aloitti uransa jo 16-vuotiaana vuonna 1987 ja on toiminut myös montératsastajana.
Jean-Michel Bazire on yksi 2000-luvun menestyneimmistä raviohjastajista Euroopassa. Hän on voittanut muun muassa maailman arvostetuimpiin ravikilpailuihin kuuluvat Prix d'Amériquen ja Elitloppetin kahdesti. Suomessa Bazire on ohjastanut ykkössijat Finlandia-ajossa neljästi sekä Kymi Grand Prix'ssa kahdesti. Koko urallaan hän on ajanut noin 5 000 voittoa, vuonna 2012 Bazire ohjasti 214 ykköstilaa. Ranskan parhaaksi raviohjastajaksi (Sulky d'or) hänet on valittu 14 kertaa, ensimmäisen kerran vuonna 1998 ja sen jälkeen 13 kertaa peräkkäin vuodesta 2000 lähtien.
Heinäkuussa 2012 Bazire sai vakavan sairauskohtauksen ohjastaessaan Enghien-les-Bainsin raviradalla. Aivoverenvuodon saanut Bazire vietiin sairaalaan kriittisessa tilassa, mutta hän toipui nopeasti ja palasi radoille jo lokakuussa.
Suurkilpailuvoittoja

Ranska
Prix d'Amérique – Moni Maker (1999), Kesaco Phedo (2004), Up and Quick (2015), Bélina Josselyn (2019)
Prix de France – Moni Maker (1999), Exploit Caf (2008), Bélina Josselyn (2018)
Prix de Paris – Jardy (2005, 2006, 2007)...2014, 2015, Bélina Josselyn (2019)
Italia
Gran Premio Lotteria – Exploit Caf (2007), Gambling Bi (2008)
Ruotsi
Elitloppet – L'Amiral Mauzun (2007), Exploit Caf (2008)
Hugo Åbergs Memorial – Oiseau de Feux (2007), L'Amiral Mauzun (2008)
Suomi
Finlandia-ajo – Kart de Baudrairie (2005), Oiseau de Feux (2008), Igor Font (2009), Commander Crowe (2011)
Kymi Grand Prix – Kart de Baudrairie (2004), L'Amiral Mauzun (2008)
St. Michel – Premiere Steed (2009)
Tanska
Copenhagen Cup – Kool du Caux (2007)
Norja
Forus Open – L'Amiral Mauzun (2008)
Belgia
Grand Prix de Wallonie – Kazire de Guez (2005), Quilien d'Isques (2010)
Hollanti
Prijs der Giganten – L'Amiral Mauzun (2006)
Euroopan raviliitto UET
UET Grand Prix – Himo Josselyn (1999)
5-vuotiaiden Euroopan-mestaruus – Ilaria Jet (2009)
Jean-Michel Bazire ja Improve As Cagnes-sur-Merin raviradalla 2008.
Joel Mero

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. helmikuuta 1995 (ikä 29)
Syntymäpaikka: Turku, Suomi
Pelipaikka: puolustaja
Pituus: 191 cm
Junioriseurat
2007–2011: Reipas
2013–2014: Borussia M’gladbach
Seurat
| Vuodet | Seura | O | (M) |
| 2012–2013 | FC Lahti | 26 | (2) |
| 2013–2017 | Borussia M’gladbach II | 11 | (0) |
| 2015 | → KTP (laina) | 4 | (0) |
| 2017–2019 | SJK | 49 | (2) |
| 2020 | HIFK | 11 | (0) |
| Yhteensä | Yhteensä | 101 | (4) |
Maajoukkue
| 2010–2011 | Suomi U16 | 13 | (0) |
| 2011–2012 | Suomi U17 | 6 | (0) |
| 2012–2012 | Suomi U18 | 6 | (0) |
| 2013 | Suomi U19 | 4 | (0) |
| 2014 | Suomi U20 | 3 | (0) |
| 2015– | Suomi U21 | 2 | (1) |
 Seurajoukkueuran tilastot kattavat vain kansalliset sarjat, päivitetty 9. toukokuuta 2021 .  Maajoukkueuran tilastot päivitetty 31. maaliskuuta 2015.
Joel Mero (s. 7. helmikuuta 1995 Lahti) on suomalainen jalkapalloilija, joka on edustanut Veikkausliigassa FC Lahtea, KTP:tä, SJK:ta ja HIFK:ta. Mero on pelipaikaltaan keskuspuolustaja.
Mero on edustanut Suomea poikamaajoukkuetasolla.